**QUINA DE NADAL ORGANITZADA PER L’AFA DE L’ESCOLA PLA DE GIRONA**

En accedir a la sala, s’accepten les **bases de participació** relacionades a continuació.

L’ORGANITZACIÓ ES RESERVA EL DRET D’ALTERAR O MODIFICAR EL PROGRAMA DE L’ACTE I LES BASES DE PARTICIPACIÓ DE LA QUINA.

**PRIMER:** Per jugar a la QUINA DE NADAL organitzada per l’AFA de l’ESCOLA PLA DE GIRONA s’ha d’haver adquirit, com a mínim, un cartró oficial de la quina infantil i/o de la quina adulta. I per a la participació a la quina els infants han d’estar acompanyats i autoritzats d’un adult responsable.

Per qüestions d’aforament, només hi haurà taules i cadires disponibles pels participants de la quina.

**SEGON:** El preu del cartró infantil és de 5 euros i el preu del cartró de la quina d’adults de 10 euros.

Els cartrons es poden adquirir a l’inici de la quina o a les pauses entre partides.

**TERCER:** Es cantaran 3 quines infantils, 6 quines d’adults (inclou una Súper-Quina i una Anti-Quina).

Els jugadors han d’anar marcant els números cantats al seu cartró. Quan el jugador sigui el primer d’aconseguir una de les combinacions susceptibles de ser premiades ha de **cridar ben fort**:

* **TRES DE TRES**: Cal haver marcat els tres primers números cantats en qualsevol part del cartró.
* **LINIA:** Cal haver marcat tots els números d’una línia horitzontal del cartró.
* **QUINA**: Cal haver marcat tots el números del cartró.

**QUART:** Només serà vàlida la quina si el cartró conté l’últim número marcat.

**CINQUÈ:**  Tindran premis el tres de tres, la línia i la quina.

Cada quina -infantil o adulta- té el seu propi cartró pel que no seran premiats cartrons de la quina adulta durant la quina infantil i viceversa. El cartró premiat que estigui esmenat i/o manipulat no serà vàlid.

A cada partida, només serà vàlida la primera tres de tres, línia o quina que es canti. Les posteriors que puguin sortir i/o les no cantades al moment, no seran vàlides. En cas de dues o més cantades simultàniament la organitzadora es reserva el dret de fer un sorteig a per desempatar en cas que no es disposi de premis per tots.

El guanyador del tres de tres i/o de la línia pot continuar jugant i optar a guanyar la quina plena de la mateixa partida. És totalment vàlid que la mateixa persona guanyi tres de tres, línia i/o quina plena en més d’una partida.

Els premis es recolliran al finalitzar la quina o quan hagi de marxar de la sala el guanyador. Per tant, no es poden tocar els regals exposats, fins al lliurament d’aquests.

**SISÈ:** L’Antiquina o la Quina del desgraciat es jugarà amb el cartró de la quina adulta. Tots els jugadors es posaran de peu amb el cartró a la mà. Es començaran a cantar boles, els jugadors que tinguin la bola cantada al seu cartró s’asseuran i hauran finalitzat el joc. Quan quedin uns 5 jugadors drets, s’acostaran a l’escenari, es comprovaran els cartrons i es seguiran cantant boles. El guanyador serà l’últim jugador que quedi sense marcar cap número del cartró.

**SETÈ:** La organitzadora es reserva el dret de fer un sorteig amb número de cartró. Per recollir el premi del sorteig de número de cartró cal que el guanyador estigui present a la sala. El sorteig es realitzarà posant números del 0 al 9 a un bossa opaca. Es trauran tres boles, la primera farà referència a les unitats, la segona a les desenes i la tercera a les centenes. Es tindrà en compte el número de cartrons venuts per fer el sorteig.

**VUITÈ:** L’organització podrà enregistrar i emetre imatges específicament vinculades a l’esdeveniment.

**NOVÈ:** L’organització es reserva el dret d’admissió a tota persona que no respecti aquestes bases o per motius d’aforament.